འོན་ཀྱང་གཤམ་གསལ་གྱི་ཐབས་འདི་ནིབརྙན་སྡེར་མང་པོ་ལ་བོད་ཡིག་འཇོག་པའི་ལག་ལེན་དུ་བསྟར་འོས་པའི་ཐབས་སྟབས་བདེ་བ་ཞིག་རུ་རློམ་པར་མི་འདོད།རྒྱུ་མཚན་ནི་བྱ་ཐབས་འདི་ལྟར་བྱས་ན་ལས་ཀའི་གོ་རིམ་ཅུང་ཙམ་རྙོག་དྲ་ཆེ་ལ་སྟབས་བདེ་མིན་པ་དང་སྒྲ་གཟུགས་གཉིས་ཀྱི་གོམ་སྟབས་གཅིག་འགྲོས་གཅིག་མཐུན་བྱུང་ཐུབ་བར་ཡང་ཁག་ཐེག་བྱེད་དཀའ།དེ་ལས་གཞན་འདི་ལྟར་བསྒྱུར་བཅོས་བྱས་ཟིན་པའི་གློག་བརྙན་ལ་སྔ་མའི་གློག་བརྙན་གྱི་ཁྱད་ཆོས་སྟེ་གློག་བརྙན་གྱི་མགོ་བརྗོད་དང་བརྙན་ཡིག་གཞན་དག་ལ་སོགས་པའི་ཁྱད་ཆོས་ལའང་གཏོར་བརླགས་ཐེབས་ངེས་ཡིན།འོན་ཀྱང་ཅུང་ཙམ་ཡིད་སྤྲོ་བ་ཞིག་ནི་བརྙན་རིས་འདི་ལྟར་ཐེངས་གཉིས་ཙམ་ལ་བྱ་བྱེད་གོ་རིམ་བརྒྱུད་ནའང་སྒྲ་དང་རིས་གཟུགས་ཀྱི་སྤུས་ཀ་སྔོན་མ་ལས་ཇེ་ཞན་དུ་སོང་མེད།